**ФАРМІРАВАННЕ НАЦЫЯНАЛЬНАЙ ІДЭНТЫЧНАСЦІ ВУЧНЯЎ**

**СРОДКАМІ ШКОЛЬНАЙ ГІСТАРЫЧНАЙ АДУКАЦЫІ:**

**РОЛЯ ВУЧЭБНАГА ПРАДМЕТА «ГІСТОРЫЯ БЕЛАРУСІ»**

*Паноў Сяргей Веніямінавіч*

*Рэспубліканскі інстытут вышэйшай школы, Беларусь, Мінск swpanow@gmail.com*

 *У артыкуле ў гістарычнай рэтраспектыве вывучаецца эвалюцыя канцэпта нацыянальнай ідэнтычнасці ў змесце школьнай гістарычнай адукацыі Рэспублікі Беларусь ад тэрытарыяльна-культурных да нацыянальна-дзяржаўных маркераў. Новыя падыходы да інтэрпрэтацыі нацыянальнай ідэнтычнасці звязаны з бачаннем яе структуры як эмацыянальна-псіхалагічнай, палітыка-ідэалагічнай, культураадпаведнай пазіцыі асобы, што складаецца з кагнітыўнага, эмацыянальнага, дзейнаснага кампанентаў з улікам выкарыстання канцэпта гістарычнай памяці і патрыятызму як каштоўнасных адносін вучняў да Радзімы і Бацькаўшчыны, краіны і дзяржавы, гісторыі і культуры. На падставе аналізу некалькіх пакаленняў вучэбных дапаможнікаў па гісторыі Беларусі ХІХ – пачатку ХХІ ст. прыводзяцца прыклады змястоўнага напаўнення нацыянальнай ідэнтычнасці прадстаўнікоў беларускага этнасу (нацыі). Робіцца выснова аб ролі вучэбнага прадмета «Гісторыя Беларусі» у фарміраванні нацыянальнай ідэнтычнасці вучняў праз рэалізацыю аксіялагічнага і гісторыка-антрапалагічнага падыходаў да дыдактычнага канструявання зместу вучэбнага матэрыялу з улікам прадстаўлення вучням для іх засваення ўзораў сацыяльных паводзін чалавека ў гісторыі.*

 *Ключавыя словы: школьная адукацыя; нацыянальная ідэнтычнасць; гісторыя Беларусі.*

**FORMATION OF PUPILS 'NATIONAL IDENTITY**

**BY MEANS OF SCHOOL HISTORICAL EDUCATION:**

**THE ROLE OF THE ACADEMIC SUBJECT** «**HISTORY OF BELARUS**»

*Sergey Panov*

*National Institute for Higher Education, Belarus, Minsk*, *swpanow @gmail.com*

*The article examines the evolution of the concept of national identity in the content of school historical education of the Republic of Belarus from territorial-cultural to national-state markers in historical retrospect. New approaches to the interpretation of national identity are associated with the vision of its structure as an emotional-psychological, political-ideological, culturally appropriate position of the individual, consisting of cognitive, emotional, activity components, taking into account the concept of historical memory and patriotism as value attitudes of pupils to the Motherland and the Fatherland, the country and the state, history and culture. Based on the analysis of several generations generations of textbooks on the history of Belarus in the XIX – beginning of the XXI centuries examples of content of national identity of representatives of the Belarusian ethnos (nation) are given. The conclusion is made about the role of the school subject «History of Belarus» in the formation of national identity of pupils through the implementation of axiological and historical-anthropological approaches to didactic construction of the content of educational material taking into account the representation to pupils for their mastery of patterns of human social behavior in history.*

*Key words: school education; national identity; history of Belarus.*

Працэсы сусветнай глабалізацыі, еўрапейскай і постсавецкай інтеграцыі, з’яўленне пакалення інфармацыйнага грамадства, для якога патрэбны свае механізмы сацыялізацыі і інкультурацыі, а таксама змена форм трансляцыі сацыяльнага вопыту як зместу адукацыі актуалізуюць мэтазгоднасць эння нацыянальнага складніку ў змесце школьнай гістарычнай адукацыі Рэспублікі Беларусь. Наданне ў 1992 г. гісторыі Беларусі статуса самастойнага вучэбнага прадмета згодна Канцэпцыі гістарычнай адукацыі ў сярэдняй школе Беларусі (1991) і акадэмічнай нацыянальна-дзяржаўнай Канцэпцыі гісторыі і гістарычнай адукацыі (1993) стварыла педагагічныя ўмовы для дасягнення сцыентычных, прадметна-арыентаваных вынікаў навучання з арыентацыяй у мэтапалаганнні на фарміраванне нацыянальна свядомай творчай асобы [8; 2]. Канцэптуальнае мэтапалаганне, арыентаванае на фарміраванне нацыянальнай ідэнтычнасці, прынятае ў 2009 г., спрыяла ўзнікненню дыдактычных умоў для яе развіцця як якасці асобы вучня пры навучанні гісторыі Беларусі [9, с. 4]. Пры гэтым характарыстыка нацыянальнай ідэнтычнасці як канцэпта патрабавала яго змястоўна-структурнага вызначэння ва ўмовах уліку рэтраспектыўных і сучасных асаблівасцей фарміравання беларускай нацыі ў ХІХ – пачатку ХХІ ст. і полікультурнасці сучаснага беларускага грамадства.

 Ва ўмовах функцыянавання сучаснага беларускага грамадства як грамадства транзітыўнага тыпу, як адзначае акадэмік НАН Беларусі, доктар філасофскіх навук, прафесар Я. М. Бабосаў, яно патрабуе адэкватнай нацыянальнай ідэнтычнасці сучаснага чалавека, якая вызначаецца яго свядомай арыентацыяй на канкрэтную сістэму каштоўнасцей і ўзораў паводзін, у якіх ен фарміруе сваю тоеснасць с вызначаным этнасам, культурай, палітычнай сістэмай [1, с. 76].

 На Рэспубліканскім педагагічным савеце 2021 г. у выступленні Кіраўніка дзяржавы навуковае паняцце нацыянальнай ідэнтычнасці было прадстаўлена ў кантэксце жыццевага ўяўлення аб патрыятызме, якое мае шмат сэнсаў [17].  Таксама прагучала меркаванне Старшыні Пастаянай камісіі па адукацыі, культуре і навуцы Палаты прадстаўнікоў Нацыянальнага сходу Рэспублікі Беларусь, члена-карэспандэнта НАН Беларусі, доктара гістарычных навук, прафесара І. А. Марзалюк аб недапушчэнні разбурэння культурнага коду нацыі на працягу жыцця аднаго пакалення і ролі ў гэтым гісторыкаў, якія ўдзельнічаюць у стварэнні вучэбных дапаможнікаў [11].

 Яшчэ адзін аспект нацыянальнай ідэнтычнасці быў закрануты ў сувязі з адзначэннем 17 верасня Дня народнага адзінства загадчыкам аддзела сацыялогіі дзяржаўнага кіравання Інстытута сацыялогіі НАН Беларусі, кандыдатам філасофскіх навук М. Шчокіным. Ен адзначыў, што ў Беларусі нацыянальная ідэнтычнасць служыць канструктам гістарычнай праўды і звязана з гістарычнай памяцью, якая пераўтварылася ў разбуральную сілу ў сучасным свеце [4].

Нацыянальная ідэнтычнасць як навуковая катэгорыя, прадстаўленая ў беларускай акадэмічнай гістарычнай навуцы, тлумачыцца як канкрэтная эмацыянальна-псіхалагічная, палітыка-ідэалагічная і культураадпаведная пазіцыя асобы, якая праяўляецца ва ўспрыняцці сябе ў навакольным свеце і выяўляецца ў прыняцці рашэнняў ва ўсіх сферах гістарычнай дзейнасці [13, с. 5]. Нацыянальная ідэнтычнасць як сацыяльна-педагагічная катэгорыя прадугледжвае фарміраванне ўласных адносін вучняў да зместу вывучаемага матэрыялу ў кантэксце іх эмацыянальна-псіхалагічнай пазіцыі, умення выяўляць і суадносіць розныя пункты гледжання ў межах палітыка-ідэалагічнай пазіцыі,засваенне мастацкіх вобразаўгістарычных падзей і іх удзельнікаў пры актуалізацыі культураадпаведнай пазіцыі асобы [9, с. 4]. У складзе нацыянальнай ідэнтычнасці вучняў знаходзяцца тры кампаненты: кагнітыўны (уяўленні і веды аб складванні і развіцці этнанацыянальнай супольнасці); эмацыянальны (пачуцце прыналежнасці да такой супольнасці і адносіны да гістарычных падзей і іх удзельнікаў – сваіх суайчыннікаў і равеснікаў); дзейнасны (уласныя паводзіны і ўчынкі ў сацыяльных практыках). Пры гэтым вызначальнай ідэнтыфікацыйнай характарыстыкай сучасных вучняў як грамадзян Рэспублікі Беларусь з’яўляецца іх прыналежнасць да суверэннай дзяржавы (грамадзянства) і здольнасць арыентаваць сваю жыццядзейнасць у адпаведнасці з інтарэсамі служэння гэтай дзяржаве (грамадзянскасць).

 Пры навучанні гісторыі Беларусі канцэпт нацыянальнай ідэнтычнасці разглядаецца комплексна ва ўзаемаадносінах з канцэптамі патрыятызму і гістарычнай памяці. У дадзеным выпадку кандыдатам гістарычных навук, дацэнтам кафедры педагогікі і праблем развіцця адукацыі БДУ В. І. Яршовай адзначаецца, што вызначэнне патрыятызму як асновы нацыянальнай ідэнтычнасці досыць актуальна, у т.л. з пазіцый каштоўнасных адносін суб’екта да Радзімы [5, с. 55]. А такія адносіны могуць улічваюць як традыцыі старэйшых пакаленняў, так і грунтавацца на пачуцці гордасці за поспехі сучаснікаў і імкненні ўнесці свой унёсак у гісторыю краіны. Тут актуальна гучыць меркаванне акадэміка Расійскай акадэміі адукацыі, доктара псіхалагічных навук, прафесара Д. І. Фельштэйна аб тым, што станаўленне індывіда як культурна-гістарычнага суб’екта звязана з яго ўспрыняццем гісторыі як свайго мінулага і пачуццем адказнасці за сваю будучыню, якая залежыць ад яго сучасных дзеянняў [21, с. 27].

Гістарычная памяць тлумачыцца ў прадметнай канцэпцыі, зацверджанай загадам Міністэрства адукацыі Рэспублікі Беларусь у 2009 г., як ўсе віды інфармацыі аб падзеях мінулага, іх часе і месцы, удзельніках гістарычных падзей, а таксама здольнасць шанаваць гістарычныя традыцыі свайго народа [9, с. 4]. У якасці перспектывы развіцця гістарычнай памяці як канструкта нацыянальнай ідэнтычнасці бачыцца яе магчымая трансфармацыя ў такую якасць асобы, як нацыянальная самасвядомасць, накіраваную на асэнсаванне вучнямі сваей прыналежнасці да сучаснай беларускай грамадзянскай нацыі, вызначальнай прыкметай якой з’яўляецца наяўнасць суверэннай беларускай дзяржавы.

Доктар сацыялагічных навук, прафесар Л. Р. Цітарэнка выдзяляе, у т.л. у гістарычнай рэтраспекцыі, чатыры тыпы беларускай нацыянальнай ідэнтычнасці: *лакальна-«тутэйшая»*, што азначае атаясамленне з малой Радзімай; тэрытарыяльная, якая арыентуецца на атаясамленне з жыхарамі Беларусі; *савецкая*, г. зн. тоеснаць з савецкім народам; *грамадзянская*, арыентаваная на самаатаясамленне з грамадзянамі Рэспублікі Беларусь [20, с. 11–12]. Гістарычны тып лакальна-«тутэйшай» ідэнтычнасці прадстаўлены, напрыклад, пры вывучэнні гісторыі Беларусі канца XVIII – пачатку ХХ ст. на ўзроўні агульнай базавай адукацыі, калі беларускія землі, што знаходзіліся ў складзе Рэчы паспалітай, трапілі у склад Расійскай імперыі. З улікам гэтага фактара пры фарміраванні нацыянальнай ідэнтычнасці вучняў, па меркаванні І. А. Марзалюка, трэба ўлічваць, што ўсе шляхецкія інтэлектуалы былога Вялікага Княства Літоўскага(ВКЛ), апазіцыйна настроеныя да Расійскай імперыі, у першай палове ХІХ стагоддзя мелі прапольскую самасвядомасць. Выразная для таго часу персона Адама Міцкевіча характарызуецца як наш славуты зямляк, але не беларус па нацыянальнасці, бо ен не лічыў сябе беларусам пры жыцці, усведамляў сваю нацыянальную польскасць, што не перашкаджала яму мець рэгіянальную літоўскую свядомасць, а грамадзянства для яго было адначасова нацыянальнасцю [10, с. 77]. Як сведчыць аўтарскі кантэнт-аналіз зместу трох пакаленняў вучэбнага дапаможніка па гісторыі Беларусі канца XVIII – пачатку ХХ ст. з міністэрскім грыфам, надрукаваных у 2005, 2011, 2018 гг. і створаных з удзелам аўтара артыкула, існуючая намінацыя «наш славуты земляк» сведчыць аб пераваге тэрытарыяльна-культурных ідэнтыфікацыйных маркераў пры засваенні адпаведнага зместу вучэбнага матэрыялу. Нацыянальная ідэнтычнасць адносна жыхароў Беларусі ў згаданы храналагічны перыяд характарызуецца як самасвядомасць, якая ўяўляе сабой сукупнасць ідэй, уяўленняў, перакананняў, вераванняў (у выданні 2018 г. замест апошняга згадваюцца веды і пачуцці), у якіх народ асэнсоўвае сябе як нацыю (у выданні 2015 г. як супольнасць). У згаданых пакаленнях вучэбнай літаратуры ў рэчышчы нацыянальнага самызначэння вучняў падаецца матэрыял аб зараджэнні і фарміраванні нацыянальнай ідэі, звязаны, напрыклад, з дзейнасцю беларускіх студэнтаў–гоманаўцаў, якія ў перыяд навучання ў Санкт–Пецярбургскім універсітэце заўважылі сваю адрознасць ад прадстаўнікоў русскай нацыянальнасці і вызначылі самастойнасць беларускага этнасу, а таксама сфармулявалі тэарэтычнае палажэнне аб дзяржаўнасці Беларусі ў выглядзе аўтаноміі Беларусі ў складзе дэмакратычнай і федэратыўнай Расіі [12, с. 111, 149; 14, с. 84, 105; 19, с. 94, 128].

У працэсе засваення вучэбных ведаў аб гісторыі Беларусі працэс ідэнтыфікацыі асобы вучня можа адбывацца двума шляхамі: праз адмежаванне ад існуючых узораў паводзін (я не такі, як іншыя; у мяне ёсць адрозненні) і праз упадабленне (я такі ж, як і астатнія; у нас ёсць агульнае). Таму варта прадставіць вучням узоры паводзін чалавека ў  розных гістарычных абставінах, бо  яны з’яўляюцца адным з кампанентаў сацыяльнага вопыту беларускага народа, які трансліруецца ў адукацыйным працэсе. Так, напрыклад, арганізацыя засваення вучнямі працэсу самаідэнтыфікацыі асобы ў першай палове ХІХ ст. улічвае, што ён адбываўся ва ўмовах адсутнасці нацыянальнай беларускай дзяржаўнасці. Працэс самавызначэння беларускага этнасу першапачаткова меў уласную накіраванасць, якую можна прадставіць як эвалюцыю ад «ліцвінскасці» да «тутэйшасці». Ліцвінскі патрыятызм у першай трэці ХІХ ст. уяўляў сабой пачуццё гістарычнай асобнасці, любові да Бацькаўшчыны, уласцівае прадстаўнікам мясцовай шляхты, якія бачылі свае гістарычныя карані ў Вялікім Княстве Літоўскім, дзяржаўнасць якога была страчана ў працэсе падзелаў Рэчы Паспалітай і далучэння беларускіх зямель да Расійскай імперыі. Прыкладам эвалюцыі патрыятычных пачуццяў і самасвядомасці ад «ліцвінскасці» да «тутэйшасці» з’яўляецца матэрыял аўтарскага вучэбна-метадычнага дапаможніка для настаўнікаў аб беларускім гісторыке, этнографе, археолаге Адаме Кіркоры. У асабістым лісце да жонкі (канец 1860-х гг.) ен адзначаў: «…Заўсёды думаў, што ты патрыётка-ліцвінка, і ніколі не мог сабе ўявіць, каб дапусціла думку аб змене патрыятызму. Не мог бы кахаць цябе ў такім выпадку… Ты добра ведаеш, як я люблю Літву… Ты хочаш, каб я змяніў патрыятызм… Ты ведаеш, як я цябе кахаю, але аднак, калі б у глыбіні душы я быў перакананы, што ты ўжо не ліцвінка, а толькі полька – маё каханне знікла б адразу… Я ліцвін, і ніколі гэтае пачуццё ўва мне не будзе знішчана. Я люблю сваю радзіму з усім юначым энтузіязмам, з усёй мужчынскай самаахвярнасцю…» [16, с. 87–88]. Прыводзячы такія сведчанні, варта ўлічваць асаблівасці фарміравання гістарычнай памяці беларусаў аб розных перыядах гісторыі Беларусі па выніках даследавання супрацоўнікаў Інстытута сацыялогіі НАН Беларусі ў 2016 г. Вывучалася меркаванне трох пакаленняў беларусаў: якія нарадзіліся ў 1981 г. і пазней (асобы малодшыя за 35 гадоў); нарадзіўшыхся у 1961−1980 гг. (узрост 36−55 гадоў); тых, хто быў народжаны ў 1960 г. і раней (звыш 56 гадоў). Перыяд ВКЛ, які парадзў т.зв. «ліцвінскі паірыятызм», палічыў знакавым кожны дзесяты з самага старэйшага пакалення і кожны пяты з двух папярэдніх. Гэта звязана, як лічаць даследчыкі, з тым, што сучасная інтэрпрэтацыя гісторыі Беларусі перыяда ВКЛ у СМІ і школьнай вучэбнай літаратуры як часу росквіту культуры Беларусі, зараджэння і развіцця гэтай гістарычнай формы дзяржаўнасці на тэрыторыі Беларусі істотна адрозніваецца ад прэзентацыі савецкага ідэалагізаванага часу сярэдзіны ХХ ст. [3, с. 25]. Варта таксама ўлічваць, што па даных беларускіх сацыелагаў 77,3% насельніцтва лічаць, што гісторыя краіны садзейнічае кансалідацыі сучаснай беларускай нацыі [3, с. 24].

«Тутэйшасць» як характарыстыка аднаго з этапаў фарміравання нацыянальнай ідэнтычнасці уласціва і двум пакаленням вучэбных дапаможнікаў па гісторыі Беларусі навейшага часу 2006 і 2019 гг. выдання, створаных с удзелам аўтара артыкула і дапушчаных Міністэрствам адукацыі Рэспублікі Беларусь. Тут, напрыклад, даецца інфармацыя аб ураджэнце Віцебска, які лічыў яго сваей радзімай, мастаке Марке Шагале і яго творчасці. У прыватнасці, прыводзяцца звесткі, аб карціне «Над горадам», створанай у 1914–1918 гг. і прысвечанай каханню мастака да сваей жонкі, а таксама карціне «Рэвалюцыя», напісанай на працягу 1937–1968 гг., якую Шагал лічыў вяршыняй сваей творчасці [18, с. 21; 15, с. 12]. Пры гэтым актуалізуецца каштоўнасць сям’і, якая, па выніках маніторынга фарміравання маральнай культуры і каштоўнаснай свядомасці вучняў 9-х, 11-х классов, праведзенага Нацыянальным інстытутам адукацыі ў 2016 г., заняла першае месца (90,6 % апытаных), сярод 19 прадстаўленых дыстрактараў [6, с. 13]. Патрыятызм у якасці асновы для фарміравання нацыянальнай ідэнтычнасці, у т.л. мясцовы, уласцівы вышэйзгаданаму М. Шагалу, мэтазгодна разглядаць як каштоўнасныя адносіны асобы да Радзімы і краіны, а таксама да Бацькаўшчыны і дзяржавы пры актуалізацыі аксіялагічнага падыходу да вывучэння гісторыі Беларусі. Роля гісторыі Беларусі як вучэбнага прадмета ў фарміраванні нацыянальнай ідэнтычнасці вучняў заключаецца ў дыдактычным канструяванні зместу вучэбнага матэрыялу з улікам пазітыўнай эмацыянальна-псіхалагічнай пазіцыі асобы, а не толькі ў рэканструкцыіі падзей, што ўласціва гісторыі як навуцы.

Савецкі тып беларускай нацыянальнай ідэнтычнасці, згодна класіфікацыі Л. Р. Цітарэнкі, прадстаўлены, напрыклад, у вучэбным дапаможніку па гісторыі Беларусі XIX – пачатку XXI ст. для 11-га класа ў матэрыяле, прысвечаным дзейнасці дэлегацыі БССР на чале з міністрам замежных спраў К. В. Кісялевым пры стварэнні ААН. Кіраўнік беларускай дэлегацыі звярнуўся да арганізатараў канферэнцыі, што праходзіла ў Сан-Францыска, з просьбай змяніць шыльду з назвай «Уайт Раша» на месцы размяшчэння дэлегацыі на «Byelorussian SSR», патлумачыўшы, што назва «Белая Русь» атаясамляецца з царскай (белай) Расіяй, а дзяржава, якую прадстаўляе беларуская дэлегацыя, мае іншую назву [7, с. 139]. Такі ўчынак адыгрывае ролю т.зв. культурнааформленага прыкладу сацыяльных паводзін (культурна-гістарычнага аналага) для засваення яго вучнямі как кампанента гістарычнага вопыту беларускай нацыі пры фарміраванні нацыянальнай ідэнтычнасці з улікам каштоўнасці ўласнай дзяржаўнасці (нацыянальна-дзяржаўных маркераў).

Меркаванне наконт гістарычна рэтраспектыўнага і сучаснага стану нацыянальнай ідэнтычнасці беларусаў (савецкай і грамадзянскай па класіфікацыі Л. Р. Цітарэнкі)прыналежаць выкладчыку кафедры гістарычнай сацыялогіі Карлава ўніверсітэта (Прага) А. Маркавай. Яна лічыць, што існуе два пыдоходы да фарміравання нацыянальнай ідэнтычнасці. Першы з іх заснаваны на ідэнтыфікацыі з культурай, мовай, культурна-гістарычнай спадчынай. А другі арыентуецца на фарміраванне сучаснай грамадзянскай нацыі, галоўнай прыкметай якой з’яўляецца наяўнасць уласнай суверэннай дзяржаўнасці. Даследчыца на падставе вывучэння гісторыі Беларусі навейшага часу прыйшла да высновы, што беларусы адносяцца да «запаздалага» тыпу нацыянальнага развіцця, калі ўжо есць савецкая дзяржаўнасць, а нацыянальны элемент толькі пачынае інтэнсіўна развівацца і быццам бы даганяе і напаўняе створаную дзяржаўнасць [16, с. 102]. Пры гэтым канцэпт беларускай дзяржаўнасці, прадстаўлены ў адзінстве і эвалюцыі яго гістарычных, напрыклад ВКЛ, і нацыянальных, напрыклад, БССР, форм, адыгрывае вызначальную ролю ў станаўленні нацыянальна-дзяржаўных маркераў нацыянальнай ідэнтычнасці сучасных вучняў.

 Такім чынам, роля гісторыі Беларусі, як вучэбнага прадмета, у фарміраванні нацыянальнай ідэнтычнасці вучняў сродкамі школьнай гістарычнай адукацыі заключаецца ў наступным:

 - прадстаўленне на канцэптуальным ўзроўні нацыянальнай ідэнтычнасці як кампанента мэтапалагання з яго паступовай эвалюцыяй ад вузкапрадметнага да асобаснаарыентаванага аспекту рэалізацыі, узаемазвязанага з канцэптам гістарычнай памяці і патрыятызмам, як каштоўнаснымі адносінамі асобы да Радзімы і Бацькаўшчыны, краіны і дзяржавы, гісторыі і культуры;

- структурная характарыстыка нацыянальнай ідэнтычнасці як эмацыянальна-псіхалагічнай, палітыка-ідэалагічнай, культураадпаведнай пазіцыі асобы, што складаецца з кагнітыўнага, эмацыянальнага, дзейнаснага кампанентаў;

 -  вызначэнне працэсу нацыянальнай ідэнтыфікацыі асобы вучня пры засваенні вучэбных гістарычных ведаў як праз адмежаванне, так і праз упадабленне прапанаваным у вучэбнай літаратуры узорам паводзін з улікам выкарыстання аксіялагічнага (каштоўнаснага) і гісторыка-антрапалагічнага (персаналізіраванага праз асобы) падыходаў да дыдактычнага канструявання зместу вучэбана матэрыялу;

 - выкарыстанне культурна-гістарычных аналагаў учынкаў прадстаўнікоў беларускага этнасу (нацыі), якія ў гістарычнай рэтраспектыве сведчаць аб іх нацыянальнай самасвядомасці ва ўмовах грамадска-гістарычнага развіцця ў ХІХ – пачатку ХХІ ст. і могуць быць выкарыстаны як ўзоры сацыяльных паводзін для сучасных вучняў з улікам, напрыклад, традыцыйнай каштоўнасці сям’і;

 - эвалюцыя змястоўных маркераў напаўнення нацыянальнай ідэнтычнасці ў вучэбнай літаратуры ад тэрытарыяльна-культурных («ліцвінскасць» і  «тутэйшасць», пераважаючая намінацыя «наш славуты земляк») да нацыянальна-дзяржаўных (грамадзянства і грамадзянскасць, неіснуючая намінацыя «нацыянальны герой») з акцэнтацыяй каштоўнасці дзяржаўнага суверэнітэту Рэспублікі Беларусь.

Спіс выкарыстаных крыніц

 1. *Бабосов, Е. М.* Идентичность как фактор консолидации / Е. М. Бабосов // Беларуская думка. – 2013. – № 3. – С.74–79.

2. *Біч, М. В.* Аб нацыянальнай канцэпцыі гісторыі і гістарычнай адукацыі / М. В. Біч // Беларускі гістарычны часопіс. – 1993. – № 1. – С. 15–24.

3. *Денисова, Н. Ф.* Историческая память белорусов: социологический анализ / Н. Ф. Денисова, Н. М. Бровчук // Вес. Нац. акад. навук Беларусi. Сер. гуманiт. навук. – 2018. – Т. 63, № 1. – С. 21–32.

4. День народного единства должен стать общенациональным достоянием всех граждан-патриотов – Щекин [Электронны рэсурс]. – Рэжым доступу : <https://www.belta.by/society/view/den-narodnogo-edinstva-dolzhen-stat-obschenatsionalnym-dostojaniem-vseh-grazhdan-patriotov-schekin-456285-2021/>. – Дата доступу : 21.08.2021.

 5. *Ершова, О. И.* Патриотизм и патриотическое воспитание в контексте аксиологического подхода/ О. И. Ершова // Педагогическая наука и образование. – 2020. – № 4. – С. 52–60.

 6. *Жоголь-Лабзеева, И. П.* Особенности формирования нравственной культуры учащихся (по рузультатам мониторингового исследования) / И. П. Жоголь-Лабзеева // Адукацыя і выхаванне. – 2016. – № 11. – С. 9–17.

 7. История Беларуси, XIX – начало XXI в. : учеб. пособие для 11-го кл. учреждений общ. сред. образования с рус. яз. обучения / А. В. Касович [и др.] ; под ред. А. В. Касовича, А. П. Соловьянова. – Минск : Изд. центр БГУ, 2021. – 240 с.

 8. Канцэпцыя гістарычнай адукацыі ў сярэдняй школе Беларусі / І. І. Багдановіч, М. В. Біч (кіраўнік калектыву), Г. А. Космач, А. М. Люты, У. К. Пляшэвіч // Настаўніцкая газета. – 1991. – 30 лістапада. – С. 2–3.

 9. Концепция учебного предмета «Всемирная история. История Беларуси» // Гісторыя : праблемы выкладання. – 2009. – № 7. – С. 3–7.

 10. *Марзалюк, І. А.* Фальшывая гісторыя – маці фальшывай палітыкі / І. А. Марзалюк // Беларуская думка. – 2010. – № 7. – С. 72–79.

 11. Марзалюк: мы обязаны сохранить культурный код нации [Электронны рэсурс]. – Рэжым доступу : <https://www.belta.by/society/view/marzaljuk-my-objazany-sohranit-kulturnyj-kod-natsii-456639-2021/>. – Дата доступу : 24.08.2021.

12. *Марозава, С. В.* Гісторыя Беларусі : канец ХVІІІ – пачатак ХХ ст. : вучэб. дапам. для 9-га кл. устаноў агул. сярэд. адукацыі з беларус. мовай навучання / С. В. Марозава, У. А. Сосна, С. В. Паноў ; пад рэд. У.А. Сосны. – 2-е выд., дап. і перагледж. – Мінск : Выд. цэнтр БДУ, 2011. – 199 с.

13. Нарыс гісторыі беларускай дзяржаўнасці : ХХ стагоддзе / М.П. Касцюк [і інш.] ; рэдкал. : А.А. Каваленя [і інш.] ; Нац. акад. навук Беларусі, Ін-т гісторыі. – Минск : Беларус. навука, 2008. – 615 с.

 14. *Паноў, С. В.* Гісторыя Беларусі, канец XVІІI — пачатак XХ ст. : вучэб. дапам. для 8-га кл. устаноў агул. сярэд. адукацыі з беларус. мовай навучання / С. В. Паноў, С. В. Марозава, У. А. Сосна ; пад рэд. У. А. Сосны. – Мінск : Выд. цэнтр БДУ, 2018. – 159 с.

 15. *Панов, С. В.* Гісторыя Беларусі, 1917 г. – пачатак XXI ст : вучэб. дапам. для 9-га кл. устаноў агул. сярэд. адукацыі з беларус. мовай навучання / С. В. Паноў, У. Н. Сідарцоў, В. М. Фамін. – Мінск : Выд. цэнтр БДУ, 2019. – 180 с.

 16. *Паноў, С. В.* Гісторыя Беларусі ў 8–9 класах : вучэб.-метад. дапам. для настаўнкаў устаноў агул. сярэд. адукацыі з беларус. мовай навучання / С. В. Паноў. – Мінск : Выд цэнтр БДУ, 2021. – 191 с.

17. Пытанне дзяржаўнай важнасці [Электронны рэсурс]. Рэжым доступу : <https://nastgaz.by/pytanne-dzyarzhaunaj-vazhnastsi/>. Дата доступу : 26.08.2021.

18. *Сідарцоў, У. Н.* Гісторыя Беларусі, 1917-1945 гг. : вучэб. дапам. для 9-га кл. устаноў, якія забяспечваюць атрыманне агул. сярэд. адукацыі з беларус. мовай навучання з 12 гадовым тэрмінам навучання / У. Н. Сідарцоў, С. В. Паноў. – Мінск : Выд. цэнтр БДУ, 2006. – 215 с.

19. *Сосна, У. А.* Гісторыя Беларусі (ХІХ – 1917 г.) : вучэб. дапам. для 8-га кл. устаноў, якія забяспечваюць атрыманне агул. сярэд. адукацыі, з бел. і рус. мовамі навучання з 12-гадовым тэрмінам навучання / У. А. Сосна, С. В. Марозава, С. В. Паноў ; пад рэд. М.С. Сташкевіча. – Мінск : Выд. цэнтр БДУ, 2005. – 167 с.

20. *Титаренко, Л. Г.* Модели национальной идентичности населения Беларуси и перспективы их развития / Л. Г. Титаренко // Философия и социальные науки. – 2009. – № 1–2. – С. 9–13.

 21. *Фельдштейн, Д. И.* Взаимосвязь теории и практики в формировании психолого-педагогических оснований организации современного образования / Д. И. Фельдштейн // Адукацыя і выхаванне. – 2011. – № 7. – С. 19–29.